ตลาดหุ้นเอเชียบวกเช้านี้ ตามทิศทางตลาดหุ้นนิวยอร์ก
ตลาดหุ้นเอเชียบวกเช้านี้ ตามทิศทางตลาดหุ้นนิวยอร์ก
19 มิ.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ โดยการนำของตลาดหุ้นญี่ปุ่นที่ดีดตัวขึ้นหลังเงินเยนอ่อนค่าลง
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,974.30 จุด เพิ่มขึ้น 31.04 จุด, ดัชนี SSE Composite ตลาดหุ้นจีนเปิดวันนี้ที่ 3,122.16 จุด ลดลง 1.01 จุด, ดัชนี HSI ตลาดหุ้นฮ่องกงเปิดวันนี้ที่ 25,736.20 จุด เพิ่มขึ้น 109.71 จุด, ดัชนี TAIEX ตลาดหุ้นไต้หวันเปิดวันนี้ที่ 10,162.22 จุด เพิ่มขึ้น 5.49 จุด ดัชนี KOSPI ตลาดหุ้นเกาหลีใต้เปิดวันนี้ที่ 2,364.02 จุด เพิ่มขึ้น 2.19 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,239.08 จุด เพิ่มขึ้น 7.64 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,792.13 จุด เพิ่มขึ้น 0.82 จุด
นอกจากนี้ ตลาดหุ้นเอเชียยังได้รับแรงหนุนจากดัชนีดาวโจนส์ตลาดหุ้นนิวยอร์กปิดบวกเมื่อวันศุกร์ หลังจากมีรายงานว่า บริษัท อเมซอนดอทคอม อิงค์ จะเข้าซื้อกิจการบริษัท โฮลฟู้ด มาร์เก็ต อิงค์ ด้วยวงเงิน 1.37 หมื่นล้านดอลลาร์ หรือ 42 ดอลลาร์/หุ้น ซึ่งรวมทั้งหนี้สินของบริษัท โดยข้อตกลงดังกล่าวมีขึ้น 1 เดือนหลังจากที่โฮลฟู้ดประกาศปรับโครงสร้างฝ่ายบริหาร และเปิดเผยแผนการลดค่าใช้จ่าย ท่ามกลางยอดขายที่ตกต่ำลง